หนูลองคลำท้องน้อยทั้ง 2ข้างแล้วมันไม่เท่ากันค่ะ ท้องน้อยด้านขวาเหนือกระดูกเชิงกรานนิดนึงหนูคลำแล้วเจอก้อน กดแล้วรู้สึกเจ็บจี๊ดนิดๆ ลองคลำด้านซ้ายพบว่าไม่มี แต่ปกติจะไม่เจ็บเลยค่ะถ้าไม่ไปกดมัน แล้ว 3-4วันที่ผ่านมามีตกขาวค่ะ หนูว่ามันผิดปกติเพราะตกขาวเยอะพอสมควร ตกขาวเป็นสีขาวขุ่นค่ะ เหนียวๆแล้วมีกลิ่นเหมือนนมบูดหน่อยๆ ตอนดึกๆก็รู้สึกตัวร้อนวูบๆเหมือนจะมีไข้แต่พอวัดอุณหภูมิก็ 36.8-36.9ปกติเลย 3-4วันนี้เป็นทุกวันเลยค่ะ บางครั้งเวลาปัสสาวะก็ชอบมีเลือดหยดออกมาหลังจากปัสสาวะเสร็จแล้วด้วยแต่เป็นไม่บ่อยค่ะ ประจำเดือนมาไม่ปกติมา 3-4ดือนแล้วด้วยค่ะแต่ทุกครั้งที่มีประจำเดือน ประจำเดือนก็ยังสีปกติไม่มีผิดแปลกไป แบบนี้หนูเป็นอะไรคะ เครียดมากค่ะค้นหากูเกิ้ลแล้วเจอแต่โรคไม่ดีทั้งนั้นเลยทำให้ไม่กล้าไปตรวจเลยค่ะ😔 หนูอายุ 24ย่างเข้า 25ค่ะ ไม่มีโรคประจำตัวแต่เป็นคนชอบนอนดึกมาก บางทีก็นอนเช้าเลยเพราะหนูหลับยาก เวลานอนเร็วแล้วชอบสะดุ้งตื่นกลางดึกบ่อยๆ
สวัสดีค่ะ อาการตกขาวออกมามากผิดปกติ คลำได้ก้อนในหน้างท้อง มีปัสสาวะปนเลือดดังกล่าวมานั้น สามารถเป็นอาการได้จากหลายๆโรค คือไม่แน่ใจว่าอาการสำคัญคืออะไรหากเป็นเรื่องปัสสาวะปนเลือดนั้น อาจจะเกิดจาก การมีกระเพาะปัสสาวะอักเสบ นิ่วในทางเดินปัสสาวะ มีกรวยไตอักเสบ หรือมีท่อปัสสาวะอักเสบหรือฉีกขาดจากอุบัติเหตุ หรือมีภาวะเลือดแข็งตัวผิดปกติ มีเนื้องอกในกระเพาะปัสสาวะ เป็นต้นส่วนเรื่องตกขาวนั้น ถ้าเป็นสีขาวขุ่นมีกลิ่นคล้ายนมบูดอาจเป็นการติดเชื้อกลุ่มเชื้อราได้มากที่สุด แต่เชื้อแบคทีเรียและเชื้อโพรโทซัวก็ยังเป็นไปได้ด้วยแนะนำการไปพบแพทย์เพื่อตรวจหาสาเหตุที่แน่ชัดด้วยการตรวจปัสสาวะดูการติดเชื้อ ตรวจภายในดูว่าตกขาวผิดปกติจริงหรือไม่ หากเป็นช่องคลอดหรือปากมดลูกอักเสบหรือติดเชื้อที่ทำให้ตกขาวผิดปกติ สามารถรักษาได้ด้วยยาฆ่าเชื้อภายใต้การดูแลของแพทย์ ไม่ใช่โรคที่อันตรายแต่อย่างใด